ആഴ്ചയില് 3 ദിവസം, എയര് അറേബ്യയുടെ കോഴിക്കോട്അബുദാബി സര്വീസ് തുടങ്ങി അബുദാബി: എയര് അറേബ്യയുടെ കോഴിക്കോട്അബുദാബി സര്വീസിന് തുടക്കമായി. എയര് അറേബ്യയുടെ അബുദാബിയിലേക്കുള്ള പുതിയ സര്വീസ് ആഴ്ചയില് മൂന്ന് ദിവസമാണ് ഉണ്ടാകുക. ശനിയാഴ്ച രാവിലെ 5.30ന് കരിപ്പൂരിലെത്തിയ വിമാനത്തിന് വിമാനത്താവള അതോറിറ്റിയുടെ നേതൃത്വത്തില് വാട്ടര് സല്യൂട്ട് നല്കി സ്വീകരിച്ചു. തിങ്കള്, ബുധന്, വെള്ളി ദിവസങ്ങളില് പുലര്ച്ചെ 5.25ന് കരിപ്പൂരില് നിന്ന് പുറപ്പെടുന്ന വിമാനം 8.10ന് അബുദാബിയിലെത്തും. ചൊവ്വ, വ്യാഴം, ശനി ദിവസങ്ങളില് രാത്രി 11.30ന് പുറപ്പെടുന്ന വിമാനം അടുത്ത ദിവസം പുലര്ച്ചെ അഞ്ചിന് കരിപ്പൂരിലെത്തും.